A Tanács határozata

(1994. február 21.)

a halászati termékek görögországi forgalmazásával foglalkozó egyes kisvállalkozások minimális szerkezeti és felszereltségi követelményeinek megállapításáról

(94/117/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak 14. cikkére,

tekintettel a Bizottság javaslatára,

mivel Görögországban néhány sziget és egyes part menti területek ellátásában bizonyos korlátok érvényesülnek, azok elszigeteltsége és távolsága okán;

mivel ezeken a szigeteken és ezeken a területeken halászati termékeket feldolgozó kis, füstöléssel és sózással foglalkozó vállalkozások vannak, amelyek működési helyükön létfontosságú szerepet játszanak a helyi piac ellátásában;

mivel az ilyen kis létesítmények eltűnésének elkerülése érdekében szükséges, hogy a 91/493/EGK irányelvben leírtakhoz képest kevésbé szigorú minimális szerkezeti és felszereltségi követelményeket alkalmazzanak velük szemben, amíg ezek a bizonyos korlátok eltűnnek Görögország e szigeteiről és területeiről;

mivel a Közösségen belüli verseny torzulásának elkerülése érdekében korlátokat kell alkalmazni ezekre a minimális követelményekre, ami a létesítmények termelési mennyiségét és a szóban forgó termékek piacának területét illeti;

mivel az ilyen kisvállalkozások által feldolgozott halászati termékeket meg kell őrizni a helyi piac ellátására, valamint azokat nem kell ellátni a 91/493/EGK irányelv 3. cikke (1) bekezdésének f) pontjában meghatározott azonosító jelzéssel,

ELFOGADTA EZT A HATÁROZATOT:

1. cikk

Ez a határozat az olyan kisvállalkozásokra alkalmazandó, amelyek a sajátos ellátási korlátokkal érintett görögországi szigeteken vagy bizonyos part menti régiókban halászati termékek füstölését és sózását végzik.

2. cikk

Az 1. cikkben említett vállalkozásoknak meg kell felelniük a mellékletben meghatározott minimális szerkezeti és felszereltségi követelményeknek.

3. cikk

A görög illetékes hatóság biztosítja, hogy a mellékletben meghatározott minimális követelményeket az 1. cikkben említett vállalkozásokra alkalmazzák, feltéve, hogy a következő feltételek teljesülnek:

- a vállalkozás éves sózott- vagy füstölttermék-előállítása nem haladja meg a 36 tonnát,

- a szóban forgó termékek piaci területe annak a szigetnek a területére korlátozódik, amelyen a vállalkozás elhelyezkedik, vagy annak 50 kilométeres körzetére,

- a termékeket nem látják el a 91/493/EGK irányelv 3. cikke (1) bekezdésének f) pontjában említett azonosító jelzéssel, de ellátják olyan nemzeti jelzéssel, amely lehetővé teszi az elosztás ellenőrzését az illetékes hatóság számára.

4. cikk

Ez a határozat Az Európai Közösségek Hivatalos Lapjában való kihirdetésének napján lép hatályba.

Ezt a határozatot 1993. január 1-jétől kell alkalmazni.

5. cikk

Ennek a határozatnak a tagállamok a címzettjei.

Kelt Brüsszelben, 1994. február 21-én.

a Tanács részéről

az elnök

G. Moraitis

[1] HL L 268., 1991.9.24., 15. o.

--------------------------------------------------

MELLÉKLET

Minimális szerkezeti és felszereltségi követelmények

A 91/493/EGK irányelv melléklete III. fejezetének I. szakaszában meghatározott, a helyiségekre és felszerelésekre vonatkozó általános feltételeket kell alkalmazni, a következő előírások kivételével:

1. A 2. c. alpont szerint, ami a mennyezet- vagy tetőszigetelés létezését illeti, valamint a 2. g. alpont szerint, ami a nem kézzel működtetett csapokat illeti;

2. A 3. pont szerint, ami a minden egyes létesítményben egy hűtőkamra létezését illeti, feltéve, hogy a létesítményeknek lehetőségük van olyan közös hűtőkamra használatára, amely megfelel a 91/493/EGK irányelv követelményeinek, és a létesítmények közelében található;

3. A 6. pont szerint, ami a hulladéktárolókat és azok tárolóterületeit illeti;

4. A 9. pont szerint, ami az öltözőhelyiségeket, mosdókat és vécéket illeti;

5. A 10. pont szerint, ami a felügyelő személyzet kizárólagos használatára szánt, zárható helyiséget illeti;

6. A 11. pont szerint, ami a szállítóeszközök megfelelő tisztító- és fertőtlenítőeszközeit illeti.

--------------------------------------------------